બાકીના ૩ર યાત્રાળુઓ અને ૧૯ ઇજાગ્રસ્તોને પણ સુરત લવાયા હતા અને ઇજાગ્રસ્તોને સારવાર માટે સુરતની હોસ્પિટલમાં દાખલ કરાયા હતા. સુરત એરપોર્ટ પર મૃતદેહને લવાયા બાદ દમણ એરપોર્ટ પર તેમને લઇ જવાયા હતા અને ત્યાંથી એમ્બ્યુલન્સ દ્વારા તેમનાં પરિવારજનો સુધી મૃતદેહને પહોંચાડવામાં આવશે તેમ સૂત્રોએ જણાવ્યું હતું. રાજ્ય સરકાર દ્વારા હુમલામાં માર્યા ગયેલા લોકોનાં પરિવારજનોને રૂ. પાંચ લાખ અને ઘાયલોને રૂ. બે લાખની સહાયની જાહેરાત કરવામાં આવી છે.